**NEMZETI FELSŐOKTATÁSI ÖSZTÖNDÍJ (NFÖ) PÁLYÁZAT**

**2025/2026. TANÉV**

Az Óbudai Egyetem NFÖ pályázati kiírása és eljárási rendje az alábbiak szerint érhető el.

A 2025/2026. tanévre szóló NFÖ pályázat beadására online felületen –az alábbi linken - keresztül lesz lehetőség 2025. május 27-től.

**PÁLYÁZATI ADATLAP**

**PÁLYÁZATI FELHÍVÁS ÉS ELJÁRÁSI REND**

**A NEMZETI FELSŐOKTATÁSI ÖSZTÖNDÍJ 2025/2026. TANÉVI PÁLYÁZATÁHOZ**

A nemzeti felsőoktatási ösztöndíj 2025/2026. tanévi pályázatára az oktatásért felelős miniszter felhívása megjelent.

Az Óbudai Egyetemen a nemzeti felsőoktatási ösztöndíj megpályázásának, elbírálásának rendje és feltételei az „Az Óbudai Egyetem Hallgatói Követelményrendszere” 59. § alapján történik az alábbiakban leírtak szerint.

1. A nemzeti felsőoktatási ösztöndíj általános szabályai
   1. A nemzeti felsőoktatási ösztöndíjat – az Egyetem által javasolt rangsor alapján – az oktatásért felelős miniszter személyre szólóan adományozza. A nemzeti felsőoktatási ösztöndíj havi összege a 2025/2026 tanévben a nemzeti felsőoktatásról szóló 2011. évi CCIV. törvény 114/D. § (l) bekezdés c) pontja alapján 40000 Ft/hó.
   2. A nemzeti felsőoktatási ösztöndíj egy teljes tanévre, azaz 10 hónapra szól. Az adott tanévre elnyert nemzeti felsőoktatási ösztöndíj csak az adott tanévben folyósítható.
   3. Amennyiben a hallgató hallgatói jogviszonya megszűnik vagy szünetel a pályázatban megjelölt képzésen, számára a nemzeti felsőoktatási ösztöndíj a továbbiakban nem folyósítható.
   4. A nemzeti felsőoktatási ösztöndíj folyósítható azon hallgató részére is, aki az alapfokozat megszerzését követően a 2025/26/1 félévre mesterképzésre felvételt nyer, feltéve hogy tanulmányait folytatja is aktív hallgatói jogviszony keretében a pályázatban megjelölt képzésen.

Fentiek értelmében tehát pályázhat az a hallgató is, akinek alapképzési hallgatói jogviszonya a 2024/25/2 félévben megszűnik nappali munkarendű alapképzésben sikeres kimeneti vizsgával (záróvizsgával), és a 2025/26/1 féléven – sikeres felvételt követően - mesterképzésen folytatja tanulmányait az egyetemen, aktív hallgatói jogviszony keretében, nappali munkarendben.

* 1. A nemzeti felsőoktatási ösztöndíjat elnyert hallgató nem zárható ki a tanulmányi ösztöndíj támogatásból.
  2. A nemzeti felsőoktatási ösztöndíjra pályázhatnak a felsőoktatási intézmények államilag támogatott, állami (rész)ösztöndíjas, illetve költségtérítéses, önköltséges, teljes idejű (nappali munkarendű) alapképzésben, mesterképzésben valamint osztatlan képzésben részt vevő hallgatói, akik jelenlegi vagy korábbi tanulmányaik során legalább két félévre bejelentkeztek, és legalább 55 kreditet megszereztek.

1. A nemzeti felsőoktatási ösztöndíj további, intézményi szabályai

2.1. Az 1.6. pont szerint meghatározott feltételeket nem teljesítő hallgató pályázata mérlegelés és fellebbezés lehetősége nélkül kizárásra kerül. Fenti feltétel alól kivételt képez azon pályázó, aki a 2024/25/2 félévben kezdte meg tanulmányait a pályázatban megjelölt mesterképzésben az egyetemen, aktív hallgatói jogviszonnyal, nappali munkarendű képzésben. Ezen pályázóknak jelen pályázati felhívás 2.5. pontjában meghatározott átlageredmény-előírásoknak kell megfelelnie.

2.2. A nemzeti felsőoktatási ösztöndíjban

* + 1. kiemelkedő tanulmányi eredményű, és
       1. szakmai területen kimagasló munkát végző, vagy
       2. kiemelkedő közéleti, sport és egyéb tevékenységet végző

hallgatói részesülhetnek az egyetemen.

2.3. Az a pályázó, aki a pályázata keretében hitelesen nem igazol szakmai tevékenységet, egyetemi közéleti, sport vagy egyéb tevékenységet, pályázata kizárásra kerül mérlegelés és fellebbezés lehetősége nélkül, még abban az esetben is, ha a 2.4. szerint meghatározott tanulmányi eredményekkel rendelkezik.

2.4. Az egyetemen nemzeti felsőoktatási ösztöndíjban az a pályázó részesíthető, aki az előző tanév mindkét félévében legalább 4,00 kreditindexet (ösztöndíjindexet) ért el és tudományos diákkörben, szakmai területen, illetve Hallgatói Önkormányzatban vagy más egyetemi közéleti tevékenység keretében kimagasló munkát végez.  
A fenti utolsó két aktív félév bármelyikében nem teljesített legalább 4,00 kreditindex esetén a pályázat mérlegelés és fellebbezés lehetősége nélkül kizárásra kerül.  
A pályázat mérlegelés és fellebbezés lehetősége nélkül kizárásra kerül abban az esetben is, amennyiben a pályázó a pályázat beadásakor nem rendelkezik aktív hallgatói jogviszonnyal az egyetem valamely alap- vagy mesterképzésén.

Fentiek – nappali munkarendű, aktív hallgatói jogviszony megléte – alól kivételt képezhet a 4.1. pont szerinti bíráló(bizottság) által elfogadott olyan indokolt körülmény, melyet a hallgató hitelt érdemlően igazolt és amely alátámasztja a hallgatói jogviszony szünetelését (például és elsősorban a teljes félévben/tanévben tartó egészségügyi ellátás vagy adott félévben történt szülés).

2.5. Amennyiben a pályázó a 2025/26/1 félévtől mesterképzésben folytatja tanulmányait az egyetemen, akkor a pályázata keretében a 2024/2025. tanév két lezárt, alapképzési aktív féléveinek tanulmányi eredménye kerül figyelembe vételre pályázati elbírálás során, a 2.4. pontban meghatározott feltételeket figyelembe véve. Amennyiben a pályázó tanulmányait a 2024/25/2 félévben kezdte meg mesterképzésen, akkor a 2024/25/2 félévi aktív mesterképzési félévének, valamint a 2024/25/1 aktív alapképzési félévének tanulmányi eredménye kerül figyelembe vételre pályázati elbírálás során, a 2.4. pontban meghatározott feltételeket figyelembe véve.

1. A pályázatok benyújtásának módja
   1. A nemzeti felsőoktatási ösztöndíj pályázatot az erre a célra kialakított online pályázati felületen kell benyújtani 2025. június 27-ig. A pályázat benyújtása kizárólag online formában történik, eredeti aláírt pályázati csomag benyújtására nincs szükség.
   2. Az online pályázati felületen az alábbiakat kell a pályázati csomag részeként kitölteni és feltölteni:

* az online pályázati felületen elérhető pályázati adatlap kitöltött példányának 3.3. pont szerint hitelesített példánya ;
* a pályázatban megjelölt szakmai, közéleti, sport vagy egyéb tevékenység(ek)hez kapcsolódó igazolás(ok) 3.3. pont szerint hitelesített példányai .
  1. A pályázati adatlapot, valamint a pályázathoz benyújtott egyes dokumentumok (pl.: oklevelek, nyelvvizsga bizonyítványok, elismerő oklevelek, igazolások, stb.) PDF kiterjesztésű példányait saját elektronikus aláírással – digitális állampolgársággal (DÁP) és az ahhoz kapcsolódó azonosítási rendszer használatával – hitelesítve kell az elektronikus pályázati felületre feltölteni. Amennyiben a pályázó nem rendelkezik digitális állampolgársággal vagy nem áll módjában elektronikus aláírással ellátni a dokumentumokat, a pályázati adatlap személyesen nyújtandó be az Óbudai Egyetem Központi Tanulmányi Főosztályának valamely telephelyén (Kari Tanulmányi Irodák), a további csatolandó dokumentumokat pedig az elektronikus pályázati felületre kell feltölteni, amelyek hitelességével kapcsolatban, ha kétség merülne fel, személyes bemutatás szükséges.
  2. A benyújtott pályázat formai és tartalmi megfelelőségéért a pályázó hallgató felel, azt a benyújtáskor nem vizsgálja az Egyetem.

A formai és tartalmi megfelelőség vizsgálata a 4. pont szerint meghatározott bíráló feladat- és hatásköre.

A pályázati időszak lezárását követően hiánypótlásra, illetve pályázat beadására nincs lehetőség.

* 1. A pályázati kiírás szerint előírt utolsó kettő, lezárt aktív félév tanulmányi eredményét (kreditindexét) igazoló dokumentum(ok)at a kari rendszergazda 2025. július 10. 12 óráig a Neptun rendszerből leszűri és a 4. pont szerint meghatározott bíráló számára elektronikus úton eljuttatja.

1. A pályázatok elbírálása

4.1. A beérkezett pályázatokat a karok dékánjai vagy az általuk megbízott kari bíráló bizottság vizsgálja meg formai és tartalmi szempontból egyaránt, valamint kizárja az érvénytelennek minősített pályázatokat, és elbírálja (pontozza) az érvényesnek minősített pályázatokat, továbbá a pontszámok alapján rangsorolja azokat 2025. július 12-ig, a kari HÖK képviselőjének egyetértésével.

4.2. A nemzeti felsőoktatási ösztöndíj elbírálásának (pontozásának) intézményi szabályai:

1. a) tanulmányi eredményért adható pontszám:

A kreditindex/ösztöndíjindex két félévi átlagából egy tizedesre kerekítve meghatározott számtani átlag 10-szerese, de legfeljebb 50 pont.

b) nyelvvizsgáért járó pontszám:

* B1 (alapfokú C) típusú nyelvvizsgáért 2 pont
* középfokú A vagy B típusú nyelvvizsgáért 3 pont
* B2 (középfokú C) típusú nyelvvizsgáért 4 pont
* felsőfokú A vagy B típusú nyelvvizsgáért 5 pont
* C1 (felsőfokú C) típusú nyelvvizsgáért 6 pont

A pontszámításhoz több nyelvvizsga is benyújtható, azonban egy nyelvből legfeljebb egy nyelvvizsgáért adható pont, valamint az ezen kategóriában maximálisan adható pontszám nem haladhatja meg a 10 pontot, még abban az esetben sem, ha a pályázathoz benyújtott és elfogadható nyelvvizsgák összesített pontszáma 10 pontnál magasabb összesített pontszámot eredményezne.

1. Szakmai tevékenységért:

A bíráló által meghatározott egységes pontozási rend alapján, mely pontozási rend az összes érvényes pályázat szakmai tevékenységét figyelembe véve kerül összeállításra, ahol ügyelni kell a különböző tevékenységek egymáshoz viszonyított súlyának megfelelő rangsorolására és pontozására.

Ezen kategóriában maximum 30 pont adható.

1. Közéleti, sport és egyéb tevékenységért:

A bíráló által meghatározott egységes pontozási rend alapján, mely pontozási rend az összes érvényes pályázat közéleti, sport és egyéb tevékenységét figyelembe véve kerül összeállításra, ahol ügyelni kell a különböző tevékenységek egymáshoz viszonyított súlyának megfelelő rangsorolására és pontozására.

Ezen kategóriában maximum az I. és II. kategóriában kapott pontszám legfeljebb 10 %-a adható (pl. az I+II. kategóriákban 90 összesített ponttal rendelkező hallgató esetén 9 pont), még abban az esetben is, ha a pályázat III. kategóriájához benyújtott és elfogadható tevékenységek pontozási rend szerint adható összesített pontszáma a 10%-ot meghaladó pontértéket eredményezne.

1. A kari döntéseket tartalmazó teljes listát (rangsorlistát) 2025. július 12. 16 óráig ki kell függeszteni a Tanulmányi Iroda hirdetőtáblájára és a kar honlapján közzé kell tenni, hogy az érintett hallgatók annak eredményét megismerhessék.

A közzétételkor meg kell adni azt az elektronikus (e-mail) címet is, amelyre a pályázó hallgató a fellebbezési/felülvizsgálati kérelmét benyújthatja.

1. A döntéssel szemben 2025. július 18. 12 óráig az érintett pályázók fellebbezéssel élhetnek, mely kérelmet az egyetem rektorának címezve a karok által megadott elektronikus (e-mail) címre kell megküldeni.

A beérkezett fellebbezési kérelmeket a kari bírálói bizottság megvizsgálja, és írásos formában véleményezi azokat.

1. Az alábbi dokumentumokat a kari bíráló bizottságnak legkésőbb 2025. július 21-ig kell megküldeni az Oktatási Főigazgatóságra:

* az egyéni értékelő lapok eredeti és elektronikus (szkennelt) példányát kitöltve és hitelesítve, fellebbezés esetén kari véleménnyel is kiegészítve;
* az összesítő – kari rangsort tartalmazó - jegyzőkönyv eredeti és elektronikus (szerkeszthető) példányát kitöltve és hitelesítve;
* a 6.) pontban részletezettek szerint beérkezett fellebbezési kérelmek eredeti és elektronikus (szkennelt) példányát.

1. A fellebbezéseket és a csatolt kari véleményeket a rektor vagy az általa megbízott egyetemi bíráló bizottság vizsgálja meg, az EHÖK képviselőjének egyetértésével, majd elbírálja.
2. A kari rangsorokat alapul véve, valamint a fellebbezési kérelmek és kari vélemények elbírálásának eredményét is figyelembe véve, a rektor vagy az általa megbízott egyetemi bíráló bizottság – az EHÖK képviselőjének egyetértésével - rangsorolja az összes beérkezett érvényes pályázatot, és javaslatot tesz az egyetemi felterjesztési listára 2025. július 23-ig.
3. Az egyetemi felterjesztési listát a Szenátus fogadja el az egyetemi bíráló bizottság döntését követő ülésén.
4. A Szenátus által elfogadott egyetemi felterjesztési listát 2025. augusztus 1-ig a Rektori Kabinet/Oktatási Főigazgatóság megküldi a felsőoktatásért felelős miniszternek, aki az intézmény felterjesztési javaslatát figyelembe véve odaítéli a nemzeti felsőoktatási ösztöndíjat a nyertes pályázóknak.
5. A nyertes pályázókat az egyetem/kar értesíti a nemzeti felsőoktatási ösztöndíj elnyeréséről, valamint az elismerő oklevél átvételéről a 2025/26/1 félévben, legkésőbb 2025 október folyamán.